19 Na sehlopha sa lekhoba le tšepahalang se fumana moputso o moholo ho feta oa batlotsuoa ba bang leholimong? Che. Moputso o tšepisoang sehlopha se itseng se senyenyane maemong a itseng, qetellong o ka fumanoa le ke ba bang. Ka mohlala, nahana ka seo Jesu a ileng a se bolella baapostola ba hae ba tšepahalang ba 11, bosiung ba pele ho lefu la hae. (Bala Luka 22:28-30.) Jesu o ile a tšepisa sehlotšoana seo sa banna hore ba ne ba tla fumana moputso oa bohlokoa ka lebaka la botšepehi ba bona. Ba ne ba tla kopanela puso le eena. Empa lilemo hamorao, o ile a bontša hore bohle ba 144 000 ba tla lula literoneng ’me ba kopanele puso le eena. (Tšen. 1:1; 3:21) Ka tsela e tšoanang, joalokaha ho boletsoe ho Matheu 24:47, o ile a tšepisa hore sehlotšoana sa banna—e leng barab’abo rōna ba tlotsitsoeng ba bōpang sehlopha sa lekhoba le tšepahalang—se tla behoa hore se okamele lintho tsohle tsa hae. Ha e le hantle, bohle ba 144 000 le bona ba tla ba le matla a maholo leholimong.—Tšen. 20:4, 6.